مشروع قلابات او دبابات بحر
إضغط هنا للإخفاء
سلام عليكم ي رجال وحشتونا والله ماظن بتتذكروني بس يالله عادي الزبده ي شباب انا ودي ابدا بمشروع الاول قلاب وهو بيكلف ١٧٠ الف والمشروع الثاني اللي هوا دبابات بحر وبتكلفني اثنين مع مواقفها حو ٧٠ او ٨٠ ماحسبتها زين والثنتين دخلها السنوي تقريبا زي بعض السوال دحين اي مشرو تشوفون سوقه ماشي واللي جرب او يعرف اي شي عن هذي المشروعين يفيدني
إبلاغ
الردود
عساك طيب
دبابات البحر فيها ذهب بس الخوف من إللي يستئجرونها
أنصحك فيها أفضل من قروشه القلابات ومتابعتهه
1 0
----------------------------------------------
بقولك تجربتي وانت قيم الموضوع وشوف الى يناسبك
اخذت قرض وكنت مولع بالبحر ودايم اراقب الدبابات واشوف كيف يستمتعو فيه
جلست شهر ادور على دباب كويس بموقع حراج وايضا على الطبيعه عند المهندس الفلبيني اسمه سوني .. في يوم واحد طرح اعلانه دبابه للبيع موديل 2011 وماشي 50 ساعه وكان سعره ب 16 الف انا انبسطت وعلى طول كلمته واتفقنا على الشراء وتقابلت معاه بنفس اليوم وتمت البيعه
جينا للمرحله الاصعب بنظري
نقل الملكيه وتغير الاسم وخفر السواحل وتاجير موقف في احد المراسي
اتفقت مع مكتب اسمه دائره العلاقات الحكوميه بمحطه في ابحر واستغلني استغلال مو طبيعي
كت المبايعه وفحص الدباب بخفر السواحل كلفني الموضوع 1500 ريال وانقهرت لان ما كنت اعرف اني انا المفروض الى اسوي كل شي بربع المبلغ بس لاني كنت مشغول بعملي وما قدرت انجز كل شي الاشياء
جينا لتاجير الموقف باحد المراسي ولفيت كل المراسي كلهم فوق 9 الف 10 و12
من مرسى الاندلس لمرسى البحر الاحمر لمرسى كنز ابحر لمرسى منتجع ابحر واتفقت معاهم على موقف بمظله ب 9500 والدفع سته شهور 4750 دفعتها وامري لله
وديت الدباب للشركه صيانه وخلافه من تغير زيت وفلاتر وبواجي وتغير كويلات وبطاريه كلفني بالصيانه 1000 ريال بعدها رحت خفر السواحل ومعايا كشف طبي وصور وسبحت عندهم وطلعت رخصه سياقه دباب نزهه وهذي مهمه جدا وبعد المماطله منهم اعطوني ورقه اسمها انزال بعد ما تجيب اوراقك بالكامل من عقد المرسى لعقد الملكيه وصور الدباب واسمو الجديد المهم مرمطه يومين لازم
بعدها نزلت بالدباب بعد ما جبت ورقه الانزال وكان الدباب عال العال وجلست استمتع حول 3 شهور لقيت عالم ثاني من يمنى وسودانين تقدر تسميهم مافيا عندهم مجموعه دبابات حقت البسامي وياجرولك الدبابات لان دباباتهم مكتوب دباب ايجار ولكن الدباب الى عندي دباب نزهه وصعب يتاجر وكل ما حاولت ااجر دبابي يطلعلك يماني او سوداني ويبلغ عليك خفر السواحل ان دبابي نزهه وجالس ياجره
عموما عالم البحر تشوف الطيب والاستغلالي والمصلحجي وكل العينات
نصيحتي لك من الاخر حول دبابك للايجار ووقفه بمرسى تابع للتاجير ومسكه واحد يخاف الله وشيك معاه اسبوعيا صح ان الدباب يطلع فلوس بس برضو يتعبك بالصيانه خصوصا لو دبابك rxp لانه متعب بالصيانه والتكاليف
واخر شي بقوله لك ترا في هوامير بالبحر زي مافي هوامير بالاسهم مستحيل يخلوك تاجر براحتك لان عندهم 20 دباب تابع لهم ويبغو ياجرونه
انا استمتعت بدبابي 6 شهور وبعته براس ماله لا مكسب ولا خساره وطلعت بفايده اني نزلت الى براسي وصلى الله وبارك
7 0
2 0
1 1
والدباب صيانته مو سهله
وانت إذا مبتدأ وما تفهم كثير في الميكانيكيا والدبابات وعندك خبره مع البحر والرخصه وغيره من ذي الاشياء الي
لازم تسويها بتنظر كثير وتدفع كثير وفي الأخير يمكن ما تستفيد وبتشوف الموضوع مرهق وصعب جداً وتبطل بعد كم
شهر
تبغى تشتغل في الدبابات ؟ اجل شهر كامل كل يوم روح سقاله وتعرف على الي فيها وتكلم معاهم واجلس
واتفرج شوف الزباين شوف المشاكل شوف كم يدخل يعني حاول تفهم كل شي وتشوف كل شي لا تضيع ولا شي
استأجر وسوق بنفسك
روح محلات صيانه اوقف على الدبابات أسأل أصحابها
اذا لقيت واحد يشغلك حاول تشتغل وتأجر بنفسك إقرا في النت سواء مواقع عربيه او اجنبيه واتعلم عن هذه الأمور
يعني لا تدخل الشغله الا وانت عارف ومجرب كل شي فيها غير كذا لا تدخل يا مسلم وخلك على شي تعرفه
0 0
0 0
0 0
0 0
0 0
0 0